T-62

T-62 alebo Objekt 166 (rus. Объект 166) bol sovietsky stredný tank používaný v 60. a 70. rokoch 20. storočia. Vznikol modernizáciou konštrukcie T-55 inštaláciou lepšieho 115 mm kanóna. Vozidlo nepredstavovalo veľký pokrok v konštrukcii sovietskych tankov a bolo onedlho nahradené tankami T-64 a jeho lacnejšou verziou T-72.

 Vznik a vývoj 
V polovici 50. rokov 20. storočia bolo jasné, že tanky T-55 bude potrebné nahradiť modernejšou konštrukciou. Túto potrebu urýchlili snahy Francúzska a SRN v produkcii vlastnej tankovej konštrukcie, ktorá neskôr vyústila do tanku Leopard 1. V tej istej dobe sa objavilo nebezpečenstvo v dôsledku príchodu západných tankov M60 a Centurion Mk 7. Predovšetkým nový 105 mm kanón tanku Centurion vzbudzoval v sovietskych ozbrojených zložkách veľké obavy.

Modernizáciou T-55 bol poverený OKB-520 v Nižnom Tagile, ktorý pripravil nový prototyp tanku označeného ako Objekt 165 so 100 mm (neskôr označovaný ako T-62A) a Objekt 166 so 115 mm kanónom.Sewell, S., Why Three Tanks?.  Armor, CVII, 4, 1998, s. 21 - 29 Stroj mal hmotnosť 37,5 t a posádku 4 mužov (vodič, veliteľ, strelec, nabíjač). Od T-55 sa líšil predĺženým trupom a väčšou vežou, do ktorej sa zmestil nový 115 mm kanón U-STS s hladkým vývrtom a stabilizáciou. Bol to prvý sériovo vyrábaný tank s kanónom s hladkým vývrtom. Vyrábal sa v rokoch 1961 - 1975.Haskew, M. E., Obrnená bojová vozidla 1945 - dodnes. Identifikační příručka obrněných vozidel. Svojtka & Co., Praha, 2011, s. 33 Vyrobených bolo viac než 19 000 ks. Išlo o poslednú konštrukciu stredného tanku vo výzbroji ZSSR.

Neskôr bol nahradený výrazne modernejšou konštrukciou T-64, resp. T-72, ktorý predstavoval jeho zjednodušenú verziou.

 Nasadenie 
Celkovo sa tank neosvedčil, bol ťažko ovládateľný (motor nie je vzhľadom na hmotnosť stroja dostatočne výkonný) a málo odolný, predstavoval len nepatrné zlepšenie oproti svojim predchodcom. Väčšina štátov Varšavskej zmluvy si teda ponechala stroje T-54/55.

Počas vojny Jom Kippur prišla Sýria o stovky týchto tankov a Izrael ukoristené tanky otestoval. Bolo zistené, že jeho 115 mm kanón je síce nebezpečná zbraň, ale rýchlosť strely je nižšia ako u porovnateľných západných strojov, pri vzdialenostiach nad 1200 m stráca kanón presnosť, a teda v súboji s modernými tankami NATO nemôže obstáť.

V dôsledku veľkých strát obrnenej techniky počas ruskej invázie na Ukrajinu Rusko oživilo časť svojich T-62 z rezerv a nasadilo ich na podporu pechoty. V priebehu prvých štyroch rokov vojny stratilo Rusko minimálne 335 týchto tankov.

 Užívatelia 
 Afganistan
 Angola
 Alžírsko
 Bielorusko
 Kuba
 Egypt
 Ethiopie
 Irán
 Severná Kórea
 Líbya
 Mongolsko
 Rusko
 Sýria
 Uzbekistan
 Vietnam
 Jemen

 Referencie 

 Iné projekty 

 Zdroj 

 Externé odkazy 
 vojsko.net T-62

Kategória:Sovietske tanky